ဘီဒမ်း

ဘီဒမ်း(, ? ~ ၂၆ ဖေဖော်ဝါရီ ၆၄၇)သည် ၆၄၅ ခုနှစ်မှ ၆၄၇ ခုနှစ်အထိ ရှီလာပြည်၏ အဂ္ဂမဟာသေနာပတိအဖြစ် အမှုထမ်းခဲ့သော ရှီလာ နိုင်ငံရေးသမားဖြစ်သည်။ ဆောန်ဒေါ့က်ဘုရင်မအား ပုန်ကန်မှုတွင် ဦးဆောင်သူအဖြစ် ထင်ရှားသည်။ ပုန်ကန်မှုမတိုင်မီက အဂ္ဂမဟာ သေနာပတိ(နန်းတော် ညီလာခံ၏ အမြင့်ဆုံးရာထူး)ကို ထမ်းဆောင်ခဲ့သည်။ သူ၏ မွေးဖွားမှု သို့မဟုတ် အောင်မြင်မှုများအကြောင်း အသေးစိတ်ကို မှတ်တမ်း အစစ်မှန်များ မရှိသဖြင့် အနည်းငယ်သာ သိရသည်။ မည်သို့ပင်ဆိုစေကာမူ အဂ္ဂမဟာ သေနာပတိဖြစ်ခဲ့ရခြင်းကြောင့် သူသည် တော်ဝင်မျိုးနွယ် သို့မဟုတ် ဂျင်းဂိုးလ် မျိုးနွယ်ဝင် တစ်ဦးဖြစ်ခဲ့မည်ဟု ကြံဆနိုင်သည်။